Apstiprināts:

iepirkuma komisijas sēdē

2018. gada 2. augustā

ar protokolu Nr.1

Iepirkums Publisko iepirkumu likuma 9. panta kārtībā

**,,**Drukas iekārtu (printeru) kasetņu uzpilde**”**

**NOLIKUMS**

Iepirkuma identifikācijas Nr. NVA 2018/23

**Rīgā**

**2018**

**I VISPĀRĪGĀ INFORMĀCIJA**

1. **Iepirkuma identifikācijas numurs**:

NVA 2018/23

1. **Pasūtītājs un tā rekvizīti**:

Nodarbinātības valsts aģentūra

Reģ. Nr. 90001634668

Adrese: K. Valdemāra iela 38 k-1, Rīga, LV-1010

Mājas lapas adrese: [www.nva.gov.lv](http://www.nva.gov.lv)

1. **Pasūtītāja kontaktpersona:**

Ance Pavasare

e-pasts: Ance.Pavasare@nva.gov.lv

Informācijas apmaiņa starp Nodarbinātības valsts aģentūru (turpmāk – Pasūtītājs) un pakalpojuma sniedzēju (turpmāk – Ieinteresētais piegādātājs vai Pretendents) notiek rakstveidā pa pastu vai elektroniski, izmantojot kontaktpersonas elektronisko pasta adresi. Kontaktpersona iepirkuma procedūras laikā sniedz tikai organizatoriska rakstura informāciju.

1. **Iepirkuma priekšmets:**
   1. Drukas iekārtu (printeru) kasetņu uzpilde saskaņā ar tehnisko specifikāciju (1. pielikums).
   2. CPV kods: 50312000-5.
2. **Līguma izpildes laiks un vieta:** 
   1. Paredzamais līguma izpildes termiņš – 12 mēneši no līguma parakstīšanas brīža vai

līdz līguma summas apguvei.

5.2. Līguma izpildes vieta – Latvijas Republika.

6. **Iespējas iepazīties un saņemt nolikumu:**

6.1. Ieinteresētais piegādātājs ar nolikumu un tā pielikumiem, kas ir nolikuma neatņemamas sastāvdaļas, var iepazīties un tos lejupielādēt Pasūtītāja mājas lapā www.nva.gov.lv sadaļā ,,Iepirkumi”. Jautājumu vai nolikuma grozījumu gadījumā norādītajā mājas lapā iepirkuma komisija ievietos papildu informāciju.

6.2. Ieinteresētais piegādātājs uzņemas atbildību sekot līdzi turpmākajām izmaiņām iepirkuma dokumentācijā, kā arī iepirkuma komisijas sniegtajām atbildēm uz ieinteresēto piegādātāju jautājumiem, kas tiek publicēti Pasūtītāja mājas lapā.

6.3. Pasūtītājs sniegs atbildes uz ieinteresēto piegādātāju uzdotajiem jautājumiem un sniegs papildu informāciju par iepirkuma dokumentācijā iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, ja ieinteresētie piegādātāji būs uzdevuši jautājumus vai pieprasījuši papildu informāciju, ne vēlāk kā triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Atbildes uz ieinteresētā piegādātāja uzdotajiem jautājumiem tiks ievietotas Pasūtītāja mājaslapā www.nva.gov.lv sadaļā – Iepirkumi, kā arī nosūtītas uz Ieinteresētā piegādātāja norādīto elektronisko adresi.

6.4. Ar nolikumu un tā pielikumiem (papīra formātā), kuri ir nolikuma neatņemamas sastāvdaļas, var iepazīties katru darba dienu no 8.30 līdz 12.00 un no 12.30 līdz 17.00 Pasūtītāja telpās: K. Valdemāra ielā 38 k-1, iepriekš piesakoties pie nolikuma 3. punktā norādītās kontaktpersonas.

7. **Piedāvājuma iesniegšanas vieta, datums, laiks un kārtība:**

7.1. Pretendentam piedāvājums jāiesniedz ne vēlāk kā līdz **2018. gada 13. augusta plkst. 10.00**.

7.2. Piedāvājuma iesniegšanas vieta: K. Valdemāra ielā 38 k-1, Rīgā, LV-1010, piedāvājumu ievietojot 1. stāva foajē novietotajā pasta kastē, Pasūtītāja darba laikā: katru darba dienu no 8.30 līdz 17.00 vai nosūtot pa pastu ierakstītā sūtījumā. Nosūtot piedāvājumu pa pastu, pretendents uzņemas atbildību par piedāvājuma saņemšanu līdz nolikuma 7.1.apakšpunktā norādītajam termiņam nolikumā norādītajā vietā. Piedāvājumi pēc nolikumā norādītā iesniegšanas termiņa netiks pieņemti, un pa pastu saņemtie piedāvājumi netiks atvērti un tiks nosūtīti atpakaļ pretendentam neatvērti.

7.3. Piedāvājumu pretendents var iesniegt par visu iepirkuma priekšmeta apjomu. Pretendents var iesniegt tikai vienu piedāvājuma variantu.

7.4. Pretendentam pilnībā jāsedz piedāvājuma sagatavošanas un iesniegšanas izmaksas.

## II PRASĪBAS ATTIECĪBĀ UZ PIEDĀVĀJUMA NOFORMĒJUMU UN IESNIEGŠANU

1. Pretendents sagatavo un iesniedz piedāvājumu saskaņā ar nolikumā izvirzītajām prasībām.
2. Pretendentam jāiesniedz viens piedāvājuma oriģināls un viena piedāvājuma kopija (papīra formātā). Uz piedāvājuma oriģināla attiecīgi norāda atzīmi “ORIĢINĀLS” un kopijas attiecīgi norāda atzīmi “KOPIJA”. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu.
3. Piedāvājums pretendentam jānoformē un jāiesniedz vienā iesietā sējumā. Sējumā dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu. Uz pēdējās lapas aizmugures cauršūšanai izmantojamā aukla jānostiprina ar pārlīmētu lapu, uz kuras jānorāda cauršūto lapu skaits, ko ar savu parakstu un pretendenta zīmoga (spiedoga) nospiedumu apliecina pretendenta pārstāvis.
4. Piedāvājums iesniedzams aizlīmētā iepakojumā, uz kura jānorāda:

12.1. pasūtītāja nosaukums un adrese;

12.2. pretendenta nosaukums, reģistrācijas numurs, adrese, tālrunis, kontaktpersona un elektroniskā pasta adrese;

12.3. atzīme ,,Piedāvājums iepirkumam ,,Drukas iekārtu (printeru) kasetņu uzpilde”, iepirkuma identifikācijas Nr. NVA 2018/23”.

1. Piedāvājumam jābūt latviešu valodā. Dokumentiem svešvalodā jāpievieno notariāli vai pretendenta pārstāvja apliecināts tulkojums latviešu valodā.
2. Iesniegtajiem dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, labojumiem vai dzēsumiem.
3. Piedāvājums jāparaksta pretendenta pārstāvim, kuram ir pretendenta pārstāvības tiesības, vai tā pilnvarotai personai, kvalifikācijas dokumentu paketē pievienojot pilnvaru.
4. Pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam. Piedāvājuma atsaukšana nav grozāma, un tā izbeidz turpmāku pretendenta līdzdalību iepirkumā.
5. Iesniegtie piedāvājumi ir Pasūtītāja īpašums un netiek atdoti atpakaļ pretendentiem, izņemot nolikuma 7.2. apakšpunktā minētajā gadījumā.
6. Pirms nolikuma 7.1. apakšpunktā noteiktā piedāvājuma iesniegšanas termiņa beigām pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.

**III** **Nosacījumi Pretendenta dalībai**

**IEPIRKUMĀ un IESNIEDZAMIE DOKUMENTI**

1. **Nosacījumi pretendenta dalībai iepirkumā:**
   1. pretendents ir reģistrēts normatīvajos aktos noteiktajā kārtībā;
   2. uz pretendentu neattiecas Publisko iepirkumu likuma 9. panta astotās daļas nosacījumi;
   3. pretendents iepriekšējo divu gadu laikā (no 2016. gada līdz piedāvājumu iesniegšanas dienai) veicis drukas iekārtu kasetņu uzpildi vai atjaunošanu un piegādi vismaz trīs pasūtītājiem, t.sk., vismaz viena pasūtītāja līguma ietvaros piegāde notikusi ārpus Rīgas administratīvās teritorijas;
   4. drukas kasetņu uzpilde vai atjaunošana vismaz vienam pasūtītājam ar līguma summu ne mazāku kā 6000,00 EUR (seši tūkstoši *euro,* 00 centi) bez pievienotās vērtības nodokļa.
2. Lai novērtētu pretendenta kvalifikācijas atbilstību paredzamā iepirkuma līguma izpildes prasībām, pretendentam **jāiesniedz šādi dokumenti**:

20.1. pieteikums par piedalīšanos iepirkumā (aizpildīta 2. pielikuma veidlapa);

20.2. pretendenta pieredzes apraksts, kurā jānorāda informācija par sniegtajiem pakalpojumiem, saskaņā ar nolikuma 19.3. un 19.4. apakšpunkta prasībām (3. pielikums);

20.3. ne mazāk kā divas pozitīvas atsauksmes, no kurām secināma pretendenta pieredze nolikuma 19.3. un 19.4. apakšpunktā noteiktajā apjomā.

1. Pretendents ir atbildīgs par sniegto ziņu patiesumu. Iepirkuma komisija ir tiesīga pārbaudīt pretendenta sniegto ziņu patiesumu. Ja iepirkuma komisija, pārbaudot pretendenta jebkuras sniegtās ziņas, konstatēs, ka tās neatbilst patiesībai, pretendents no tālākas līdzdalības iepirkumā vai tā daļā tiks izslēgts.

**IV TEHNISKAIS UN FINANŠU PIEDĀVĀJUMS**

1. Pretendentam finanšu piedāvājums ir jāsagatavo un jāiesniedz atbilstoši finanšu piedāvājuma veidlapai (4. pielikums). Cenā jāiekļauj visi ar pakalpojuma sniegšanu saistītie izdevumi (darbaspēka izmaksas, nodokļi un nodevas, administratīvās izmaksas, transporta izdevumi, visa veida sakaru izmaksas u.c., izņemot pievienotās vērtības nodokli (PVN). Papildu izmaksas līguma darbības laikā netiks pieļautas.
2. Tehnisko un finanšu piedāvājumu paraksta nolikuma 15. punktā noteiktajā kārtībā.

**V PIEDĀVĀJUMU VĒRTĒŠANA**

1. Tiks salīdzināti un vērtēti tikai tie piedāvājumi, kas iesniegti nolikumā paredzētajā kārtībā un termiņā.
2. Piedāvājumu vērtēšana notiks šādā kārtībā:

25.1. iepirkuma komisija vērtē pretendenta piedāvājuma noformējuma atbilstību nolikuma prasībām. Ja iepirkuma komisija vērtēšanas procesā konstatē tādu piedāvājuma neatbilstību noformējuma prasībām, kura var ietekmēt turpmāko lēmumu pieņemšanu attiecībā uz pretendentu vai radīt šaubas par Iepirkumu komisijas darbu, pretendents no līdzdalības iepirkumā var tikt izslēgts;

25.2. iepirkuma komisija vērtē pretendenta atbilstību nolikuma III sadaļā ,,Nosacījumi pretendenta dalībai iepirkumā un iesniedzamie dokumenti” izvirzītajām kvalifikācijas prasībām, kā arī to, vai ir iesniegti visi nolikuma 20. punkta apakšpunktos norādītie dokumenti. Pretendents var tiek izslēgts no turpmākās dalības iepirkumā un piedāvājums tālāk netiek vērtēts, ja nav iesniegts kāds no nolikumā norādītajiem dokumentiem vai tiek konstatēts, ka pretendents neatbilst nolikuma prasībām;

25.3. iepirkuma komisija pārbauda, vai pretendenta tehniskā un finanšu piedāvājumā nav aritmētisku kļūdu. Ja iepirkuma komisija konstatēs aritmētiskās kļūdas, tā veiks pārrēķinu un turpmākajā vērtēšanas procesā izmantos labotās cenas. Par aritmētisko kļūdu labojumiem iepirkuma komisija informēs pretendentu.

1. Iepirkuma komisija var pieņemt lēmumu par iepirkuma pārtraukšanu vai izbeigšanu bez rezultāta, ja nav saņemts neviens piedāvājums vai nav saņemts neviens nolikuma vai tehniskajai specifikācijai atbilstošs piedāvājums, kā arī citos gadījumos saskaņā ar Publisko iepirkumu likumu.
2. Iepirkuma komisija nepieciešamības gadījumā lūgs pretendentiem vai kompetentajām institūcijām papildināt vai izskaidrot piedāvājumā ietvertos dokumentus.
3. Iepirkuma komisija veiks Publiskā iepirkuma likuma 9. panta astotajā daļā noteikto pretendentu izslēgšanas nosacījumu pārbaudi, ievērojot Publiskā iepirkuma likuma 9. panta devītajā, desmitajā, vienpadsmitajā un divpadsmitajā daļā noteikto kārtību, pārbaudīs tikai attiecībā uz pretendentu, kuram būtu piešķiramas līguma slēgšanas tiesības.
4. Iepirkuma komisija ar lēmumu par uzvarētāju iepirkumā atzīs pretendentu, kurš izraudzīts atbilstoši nolikumā noteiktajām prasībām un kritērijiem un nav izslēdzams no dalības iepirkumā saskaņā ar Publisko iepirkumu likuma 9. panta astoto daļu, ar viszemāko piedāvāto cenu summu par vienas vienības drukas kasetņu uzpildīšanu un atjaunošanu.
5. Iepirkuma komisija var pieņemt lēmumu par iepirkuma pārtraukšanu, ja tam ir objektīvs pamatojums.

**VI LĪGUMISKIE NOSACĪJUMI**

1. Pasūtītājs iepirkuma līgumu ar iepirkuma uzvarētāju (turpmāk – Izpildītājs) slēdz, pamatojoties uz nolikumu, tā pielikumiem un Izpildītāja piedāvājumu.
2. Līguma projekts ir šī nolikuma 5. pielikums.
3. Par iepriekšējā mēnesī sniegtajiem pakalpojumiem Pasūtītājs maksā Izpildītājam 15 darba dienu laikā, skaitot no rēķina saņemšanas dienas, pārskaitot attiecīgo naudas summu uz Izpildītāja līgumā norādīto bankas kontu.

34. Izpildītājs apņemas:

34.1. Nodrošināt bezmaksas Pasūtītāja tukšo tonera kasetņu savākšanu 24 stundu laikā no pasūtījuma saņemšanas brīža;

34.2. Piegādāt uzpildītās vai atjaunotās kasetnes Pasūtītājam piecu darba dienu laikā pēc pasūtījuma saņemšanas.

35. Izpildītājs sniedz Pakalpojumu divpadsmit mēnešus no līguma spēkā stāšanās dienas vai līdz brīdim, kad ir sasniegta kopējā līgumcena.

36. Par katru nokavēto piegādes darba dienu (pavadzīmes, rēķina vai nodošanas – pieņemšanas akta parakstīšanas datums) sākot ar nākamo darba dienu no līgumā noteiktajiem termiņiem, Izpildītājs maksā līgumsodu 0,1 % apmērā no līgumcenas, saskaņā ar izrakstīto rēķinu par līgumsodu. Izpildītājam piemēroto līgumsodu summa nevar pārsniegt 10 % no līgumā norādītās līgumcenas.

37. Pasūtītājs līguma darbības laikā ir tiesīgs mainīt piegādes adreses, nemainot administratīvo teritoriju.

38. Pasūtītājs ir tiesīgs vienpusēji atkāpties no līguma, ja tiek samazināts finansējums līguma izpildei, par to rakstveidā vienu mēnesi iepriekš brīdinot Izpildītāju.

39. Katra no pusēm ir atbildīga par zaudējumiem, kas otrai pusei radušies tās darbinieku vai pilnvaroto personu darbības vai bezdarbības rezultātā.

**VIII PIELIKUMI**

1. pielikums – tehniskā specifikācija uz trīs lapām;
2. pielikums – pieteikuma veidlapa par piedalīšanos iepirkumā uz divām lapām;
3. pielikums – pretendenta pieredzes apraksta veidlapa uz vienas lapas;
4. pielikums – finanšu piedāvājuma veidlapa uz trīs lapām;
5. pielikums – Līguma projekts.